Danica Panić
Danica Panić(Koceljeva, 25. januar 1922.  — Šabac, 28. maj 2015) bila je književnica, filolog i profesor srpskog jezika i jugoslovenske književnosti.

Biografija 
Danica Panić rođena je 25. januarа 1922. u Koceljevi gde je završila osnovnu školu. Nakon Drugog svetskog rata i završene učiteljske škole u Prokuplju, upisala se na studijsku grupu Srpskohrvatski jezik i Jugoslovenska književnost Filološkog fakulteta u Beogradu. Nastavu iz predmeta Srpskohrvatski jezik i jugoslovenska književnost predavala je u osnovnim školama u Vladimircima i Šapcu, kao i na pedagoškoj akademiji u Šapcu. U penziju je otišla 1982. godine kao direktor Međuopštinskog istorijskog arhiva] u Šapcu. Kao penzioner živela je i radila u Šapcu sve do smrti 28. maja 2015. godine.

Poeziju je objavljivala u listovima: Glas Podrinja, Prosvetni pregled, Glas sa Drine, Zorka, Kolokvijum, Osnovac, Prvi koraci, Naša škola, Tamnavsko zvonce, Ustvari, Podrinje, Ime, Venac, Provincija, Sava, Mostovi, Godišnjak Međuopštinskog istorijskog arhiva Šabac i Zbornik radova Pedagoške akademije Šabac.

Spisak dela 
Pored dosta napisanih pesama za decu i mlade, Danica Panić objavila je i četiri knjige:
 Zov Livada, Šabac, 1983.
 Roj Milije Gordanića, Šabac, 1996.
 Ruže i ždralovi, Ruma-Beograd, 2001.
 Zapisi, Šabac, 2002.

Priznanja i nagrade 
Pored velikog broja priznanja, Danica Panić je i nosilac Ordena zasluga za narod sa srebrnom zvezdom. Dobila je Oktobarsku nagradu grada Šapca 1977. godine.

Izvori

Spoljašnje veze 
 Godišnjak međuopštinskog istorijskog arhiva u Šapcu, broj 14, Biblioteka šabačka
 Godišnjak međuopštinskog istorijskog arhiva u Šapcu, broj 15, Biblioteka šabačka
 Sve su moje ruže procvetale, rubrika: Šabačke priče, Danica Panić, Glas Podrinja, 15.12.2011.

Rođeni 1922.
Umrli 2015.
Jugoslavenski pisci
Jugoslavenska književnost
Authority control